55.

zato priporoča: — reformo sedanjega pravnega okvira še pred koncem obdobja 2014–2020, s katero bi spodbudili tako sinergije med evropskimi strukturnimi in investicijskimi skladi ter drugimi programi kot medregionalno sodelovanje. V okviru te reforme je treba zahtevati poenostavitev in večjo prožnost pri vodenju skladov EFSI s pomočjo poenostavljenih načinov obrazložitve na podlagi, na primer, doseganja ciljev, uporabe stroškov na enoto in drugih ukrepov, ki so primernejši za učinkovito upravljanje skladov pametne specializacije, — okrepitev ciljev trajnostne in vključujoče rasti ter ustvarjanja delovnih mest v okviru strategij pametne specializacije, — skupni okvir za RIS3, ki bi bil orientacijske narave, prožen in v obliki priporočila ter bi zapolnil pravno praznino in odpravil pomanjkljivo usklajevanje pri snovanju, pripravi, izvajanju, nadzoru in spremljanju strategij RIS3. Na podlagi načela subsidiarnosti mora biti ta dokument prožen in živ, se nenehno razvijati in omogočati nova področja specializacije, ki jih prej še ni bilo, — nujno zagotovitev ustreznih posebnih (ad hoc) instrumentov financiranja za spodbujanje medregionalnega sodelovanja. Ti instrumenti bi bili lahko v obliki kombinacije virov financiranja (vključno s kombiniranjem nepovratnih sredstev in posojil ter javnih in zasebnih sredstev na različnih ravneh) in novih načinov uporabe sredstev v podporo pilotnim projektom za mreže medregionalnega sodelovanja, kar bi omogočilo vzpostavitev dejanskega stika z industrijo in prineslo rezultate, ki vplivajo na trg, — v prihodnje bi moral program Obzorje 2020 ponujati teritorialni pristop, ki bi omogočal izvajanje evropske politike raziskav in inovacij ter strategij RIS3, pri čemer je treba poudariti, da mora Obzorje 2020 še naprej temeljiti na načelu odličnosti, — pri tem teritorialnem pristopu bo treba upoštevati probleme, s katerimi se nekatere regije, kot so najbolj oddaljene regije, soočajo zaradi svoje oddaljenosti od gospodarskih in tehnoloških središč, da bi lahko postale partnerice pri projektih, — spoznanja, pridobljena na podlagi pilotnih projektov, ki jih je izvedel GD REGIO v regijah, ki zaostajajo v razvoju, bi bilo treba izkoristiti za ustrezno podporo tem regijam pri zmanjševanju razkoraka na področju inovacij v EU, — temeljito predhodno oceno teritorialnega učinka v zvezi z vključevanjem strategije pametne specializacije v številne politike EU, na primer za raziskave (9. okvirni program), industrijsko politiko in prihodnjo kohezijsko politiko, — nujno dodelitev sredstev za program Interreg Europe – konkretni instrument za prihodnja leta, ki ga regije že poznajo in je najbolj primeren za podporo oblikovanju mrež v okviru strategij RIS3, — izvajanje Junckerjevega načrta bi moralo spodbuditi ustvarjanje regionalnih platform za podporo priprave projektov in njihovo financiranje, da bi lahko EFSI konkretno podprl strategije RIS3. Da bi zagotovili odgovoren izbor projektov, morajo biti akterji, ki sodelujejo pri ocenjevanju projektov, obširno seznanjeni s potrebno podporo in potrebami lokalnih in regionalnih oblasti. Krepitev tehnične pomoči na regionalni ravni in v okviru EFSI je absolutna prednostna naloga, — sodelovanje Evropskega odbora regij pri delu skupine na visoki ravni za čim večji izkoristek programov EU za raziskave in inovacije;